| Lotto Thüringen Eisarena Oberhof |
| --- |
| Logo |
| Paikkakunta: | Oberhof |
| Maa: |  Saksa |
| Avattu: | 18.12.1971 |
| Remontoitu: | 1975, 1978, 1996,2001–2003, 2006,2020–2022 |
| Rakenne |
| Kokonaispituus: | 1 354,5 m |
| Kilpailupituus: | 1 069,7 m |
| Mutkia: | 15 |
| Maksimijyrkkyys: | 36,4 % |
| Keskijyrkkyys: | 9,2 % |

**Lotto Thüringen Eisarena Oberhof** (myös **Rennrodelbahn Oberhof**) on kelkkailurata Oberhofissa Saksassa.

Rataprofiili
Mutka 7.

Historia
--------

Ensimmäinen rattikelkkailurata rakennettiin Oberhofiin vuonna 1905. Wadebergin rattikelkkailurata otettiin käyttöön vuonna 1908, sillä oli pituutta 1 908 metriä, keskijyrkkyyttä 9 % ja maksimijyrkkyys oli 12 %. Sillä järjestettiin useita Saksan mestaruuskilpailuja, enimmillään kilpailuja katsoi jopa 40 000 katsojaa. Wadebergin rattikelkkailurata oli 1960-luvulla vanhanaikainen, koska lämminneiden talvien takia kilpailuja jouduttiin perumaan.

Wadebergin rattikelkkailuradan korvaamista alettiin suunnitella vuonna 1969. Tarkoituksena oli taata itäsaksalaisille urheilijoille parhaat mahdolliset harjoitteluolosuhteet seuraaviin vuoden 1972 Sapporon talviolympialaisiin. Uuden keinotekoisesti jäädytettävän ohjaskelkkailuradan paikaksi ehdotettiin Wadebergia, mutta se oli epäsuotuisa etelärinteen takia. Muita paikkoja ohjaskelkkailuradalle esitettiin Pfanntaliin ja Kanzlersgrundiin, jossa sijaitsi Rennsteig-Schanze.

Rennrodelbahn Oberhofin rakennustyöt aloitettiin toukokuussa 1970 ja se valmistui marraskuussa 1971. Ensimmäisen testilaskun suoritti Lutz Anschütz jo maaliskuussa 1971. Kesällä 1971 rakennettiin jäähdytysjärjestelmä. Seuraavan testilaskun suoritti 25. marraskuuta 1971 oberhofilainen Wolfgang Scheidel. Rennrodelbahn Oberhofin viralliset avajaiset olivat ohjaskelkkailun Itä-Saksan mestaruuskilpailuiden yhteydessä 18. joulukuuta 1971. Rennrodelbahn Oberhofin rakennuskustannukset olivat 35 miljoonaa markkaa. Wadebergin rattikelkkailurata suljettiin Rennrodelbahn Oberhofin valmistumisen jälkeen.

Vuonna 1973 heräsi ajatus testata ohjaskelkkailurataa myös kahden hengen rattikelkalla, Iglsin olympiaradan innoittamana. Ensimmäisen kahden hengen rattikelkkan testilaskun suoritti romanialainen Ion Panțuru, hän kehui rataa erinomaiseksi. Kuitenkaan rataa ei voitu käyttää kansainvälisissä kilpailuissa, koska siltä puuttui lähtöalue. Lisäksi neljän hengen rattikelkalle sen mutkat olivat liian tiukkoja. Vuonna 1975 rakennettiin erillinen lähtöalue rattikelkailuun, joka oli kopio Iglsin kelkkailuradasta.

Vuonna 1978 myös jarrutusalueelle rakennettiin jäähdytysjärjestelmä. Kelkkailuradalla järjestettiin kautta aikain ensimmäinen skeletonin maailmancupin osakilpailu vuonna 1993.

Vauhtien kasvaessa alkuperäinen kelkkailurata kävi vaaralliseksi ja kaikkien kelkkailumuotojen mahdollistamiseksi sitä rekonstruoitiin vuonna 1996 huhtikuusta lokakuuhun. Vuosina 2001–2003 rakennettiin uusi lähtöpaikka ratti- ja skeletonkelkkailuun, jäähdytysjärjestelmää uusittiin ja mutka 14 (Kreisel) uusittiin. Vuonna 2006 parannettiin yleistä infrastruktuuria ja uusittiin kelkkailuradan sääsuojat, ohjaskelkkailun lähtöpaikat ja sitä myöskin pidennettiin hieman.

Ohjaskelkkailun MM-kilpailuja 2023 varten alettiin remontoida rataa ja sen infrastruktuuria huhtikuussa 2020. Kesällä 2020 remontoitiin mutkia 6, 9 ja 10 sekä samalla radan viralliseksi nimeksi vaihdettiin Lotto Thüringen Eisarena Oberhof. Ennen MM-kisoja on tarkoitus remontoida myös kaikki lähtö- ja maalitalot sekä muuta yleistä infrastruktuuria.

Ohjaskelkkailun MM-kilpailut on järjestetty kelkkailuradalla vuosina 1973, 1985 ja 2008.

Tietoja radasta
---------------

Tekniset tiedot| Laji | Pituus | Mutkia | Korkeusero | Keskijyrkkyys |
| --- | --- | --- | --- | --- |
| Rattikelkkailu ja skeleton | 1 069,7 m | 14 | 95 m | 8,9 % |
| Ohjaskelkkailu miehet | 1 069,7 m | 14 | 98 m | 9,2 % |
| Ohjaskelkkailu naiset ja parit | 945,6 m | 11 |  |  |

Radan nimetyt mutkat| # | Nimi |
| --- | --- |
| 8.–11. | S-Kombination |
| 14. | Kreisel |

Ennätykset
----------

### Starttiennätykset

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

2006–2020| Laji | Päivämäärä | Kelkkailija | Aika |
| --- | --- | --- | --- |
| Ohjaskelkkailu miehet | 12.1.2014 | Saksa Andi Langenhan | 7,088 |
| Ohjaskelkkailu naiset | 5.2.2017 | Saksa Tatjana Hüfner | 6,723 |
| Ohjaskelkkailu parit | 17.1.2016 | Saksa Wendl/Arlt | 6,549 |
| Lähteet: |

 | 

2020–| Laji | Päivämäärä | Kelkkailija | Aika |
| --- | --- | --- | --- |
| Ohjaskelkkailu miehet | 16.1.2021 | Saksa Felix Loch | 7,126 |
| Ohjaskelkkailu naiset | 17.1.2021 | Itävalta Madeleine Egle | 6,795 |
| Ohjaskelkkailu parit | 16.11.2021 | Italia Rieder/Rastner | 6,522 |
| Lähteet: |

 |

### Rataennätykset

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

2006–2020| Laji | Päivämäärä | Kelkkailija | Aika |
| --- | --- | --- | --- |
| Ohjaskelkkailu miehet | 14.1.2018 | Saksa Felix Loch | 42,714 |
| Ohjaskelkkailu naiset | 13.1.2018 | Saksa Natalie Geisenberger | 41,074 |
| Ohjaskelkkailu parit | 29.12.2019 | Saksa Eggert/Benecken | 40,630 |
| Ohjaskelkkailu joukkue | 14.1.2018 |  SaksaDajana EitbergerFelix LochEggert/Benecken | 2.20,952 |
| Lähteet: |

 | 

2020–| Laji | Päivämäärä | Kelkkailija | Aika |
| --- | --- | --- | --- |
| Ohjaskelkkailu miehet | 16.1.2021 | Saksa Felix Loch | 42,673 |
| Ohjaskelkkailu naiset | 17.1.2021 | Saksa Natalie Geisenberger | 41,009 |
| Ohjaskelkkailu parit | 16.1.2021 | Itävalta Steu/Koller | 40,792 |
| Ohjaskelkkailu joukkue | 13.12.2020 |  SaksaDajana EitbergerFelix LochEggert/Benecken | 2.23,648 |
| Lähteet: |

 |

Lähteet
-------

* Rennrodelbahn Oberhof wintersportzentrum-thueringen.de (saksaksi)
* Die Geschichte der Rennrodelbahn Oberhof (Arkistoitu – Internet Archive) wintersportzentrum-thueringen.de (saksaksi)
* Oberhof (Germany) FIL-luge.org (englanniksi)
* Rennrodelbahn Oberhof (Arkistoitu – Internet Archive) IBSF.org (englanniksi)
* Chronik der Rennrodelbahn Oberhof rodelbahn-oberhof.de (saksaksi)

### Viitteet

1. ↑  Modernisierung der LOTTO Thüringen EISARENA Oberhof *wintersportzentrum-thueringen.de*. Thüringer Wintersportzentrum Oberhof. Viitattu 20.1.2021. (saksaksi)
2. 1 2  Viessmann Luge World Cup 2019/2020 Oberhof – Men Result (pdf) *fil-luge.org*.  1.2.2020. Viitattu 4.2.2020. (englanniksi)
3. 1 2  Viessmann Luge World Cup 2019/2020 Oberhof – Women Result (pdf) *fil-luge.org*.  1.2.2020. Viitattu 4.2.2020. (englanniksi)
4. 1 2  Viessmann Luge World Cup 2019/2020 Oberhof – Duobles Result (pdf) *fil-luge.org*.  1.2.2020. Viitattu 4.2.2020. (englanniksi)
5. 1 2  Eberspächer Luge World Cup 2020/2021 Oberhof – Men Result (pdf) *fil-luge.org*.  16.1.2021. Viitattu 20.1.2021. (englanniksi)
6. 1 2  Eberspächer Luge World Cup 2020/2021 Oberhof – Women Result (pdf) *fil-luge.org*.  17.1.2021. Viitattu 20.1.2021. (englanniksi)
7. 1 2  Eberspächer Luge World Cup 2020/2021 Oberhof – Duobles Result (pdf) *fil-luge.org*.  16.1.2021. Viitattu 20.1.2021. (englanniksi)
8. ↑  Viessmann Luge World Cup 2019/2020 Oberhof – Relay Result (pdf) *fil-luge.org*.  2.2.2020. Viitattu 4.2.2020. (englanniksi)
9. ↑  Eberspächer Luge World Cup 2020/2021 Oberhof – Relay Result (pdf) *fil-luge.org*.  13.12.2020. Viitattu 7.1.2021. (englanniksi)

Aiheesta muualla
----------------

* Kuvia tai muita tiedostoja aiheesta **Lotto Thüringen Eisarena Oberhof** Wikimedia Commonsissa